นักท่องเที่ยวจากอเมริกา เดินทางถึงจังหวัดแพร่ เที่ยวชมหัตถกรรมการปั้นดินกี่และสานกุ๊บ
นายสมหวัง พ่วงบางโพ ผู้ว่าราชการจังหวัดแพร่ เผยว่า จังหวัดแพร่ได้เปิดบ้านต้อนรับคณะนักท่องเที่ยวจากประเทศอเมริกา ที่เริ่มออกเดินทางท่องเที่ยวประเทศไทย และเดินทางมาเยี่ยมชมท่องเที่ยวชุมชนที่จังหวัดแพร่ โดยมาเยี่ยมชมและรับประทานอาหารกลางวันที่ชุมชนบ้านนาแหลม หมู่ 3 ตำบลนาแหลม อำเภอเมืองแพร่ ที่มีอัตลักษณ์คือ หัตกรรมดินกี่ หรืออิฐมอญ และสานกุ๊บ หรือหมวกที่สานจากไม้ไผ่ "ฮ่มไม้ บ้านดิน" ที่เป็นเฮือนสืบสานมรดกภูมิปัญญาบ้านนาแหลมบ้านนาแหลมนั้นนับเป็นแหล่งผลิตดินกี่ สำหรับนำไปก่อสร้าง ซึ่งเป็นอาชีพที่ก่อเกิดรายได้แก่ประชาชนในพื้นที่และในปลายเดือนพฤษภาคมนี้ จะมีกลุ่มนักท่องเที่ยวจากประเทศ สแกนดิเนเวียเข้ามาท่องเที่ยวในจังหวัดแพร่และจะมีโปรแกรมการเดินทางขึ้นเหนืออีกหลายคณะฯททท.สำนักงานแพร่-อุตรดิตถ์ จะได้ร่วมกับทาง Travel Agent ทัวร์ไกด์ และชุมชนท่องเที่ยว  เพื่อหารือในเรื่องการส่งเสริมการท่องเที่ยว แหล่งท่องเที่ยวใหม่ๆ ในพื้นที่เสนอขายกลุ่มตลาดต่างประเทศ กับทางกลุ่มผู้ประกอบการด้านการท่องเที่ยวต่อไป